প্রতিদিন স্কুটি চালিয়ে প্রায় ১১কিলোমিটার দূরত্ব অতিক্রম করে এখন নিয়মিত বিদ্যালয় করছেন শান্তা। তিনি জানান, ‘আমার কর্মস্থলে সময় মতো পৌঁছানোর জন্য আমার স্কুটি চালানোটা প্রয়োজন। লোকাল যানবাহনগুলোতে গাদাগাদি করে চড়াটা আমার ব্যক্তিত্বে আঘাত হানে। সেজন্য আমি স্কুটিটাকে গুরুত্ব দেই। যে কোন জরুরী প্রয়োজনে যাতায়াতের জন্য যানবাহন না পাওয়ার বিড়ম্বনা এড়ানোর জন্যও স্কুটি খুবই সহায়ক। আমাদের পার্শ্ববর্তী দেশগুলোর দিকে তাকালে আমরা দেখতে পাই, সেসব দেশে অধিকাংশ মেয়েই স্কুটি চালিয়ে সব কাজ করছে। যেটা আমাদের জন্য খুবই উৎসাহের একটি ব্যাপার।’